CELEX: 32014R0848
Language: lt
Date: 2014-08-04 00:00:00
Title: 2014 m. rugpjūčio 4 d. Komisijos įgyvendinimo reglamentas (ES) Nr. 848/2014 dėl leidimo naudoti Corynebacterium glutamicum gaminamą L-valiną kaip pašarų priedą visų rūšių gyvūnams, kuriuo iš dalies keičiamos Reglamento (EB) Nr. 403/2009 nuostatos dėl pašarų priedo L-valino ženklinimo  Tekstas svarbus EEE

5.8.2014   
            
            
               LT
            
            
               Europos Sąjungos oficialusis leidinys
            
            
               L 232/13
            
         KOMISIJOS ĮGYVENDINIMO REGLAMENTAS (ES) Nr. 848/2014
   2014 m. rugpjūčio 4 d.
   dėl leidimo naudoti Corynebacterium glutamicum gaminamą L-valiną kaip pašarų priedą visų rūšių gyvūnams, kuriuo iš dalies keičiamos Reglamento (EB) Nr. 403/2009 nuostatos dėl pašarų priedo L-valino ženklinimo
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2003 m. rugsėjo 22 d. Europos Parlamento ir Tarybos reglamentą (EB) Nr. 1831/2003 dėl priedų, skirtų naudoti gyvūnų mityboje (1), ypač į jo 9 straipsnio 2 dalį ir 13 straipsnio 2 dalį,
   kadangi:
   
               (1)
            
            
               Reglamente (EB) Nr. 1831/2003 nustatyta, kad priedams gyvūnų mityboje naudoti reikia leidimo, ir nustatytas tokio leidimo suteikimo arba jo keitimo pagrindas bei tvarka;
            
         
               (2)
            
            
               pagal Reglamento (EB) Nr. 1831/2003 7 straipsnį buvo pateiktas prašymas išduoti leidimą naudoti L-valiną. Kartu su prašymu buvo pateikti duomenys ir dokumentai, kurių reikalaujama pagal Reglamento (EB) Nr. 1831/2003 7 straipsnio 3 dalį;
            
         
               (3)
            
            
               prašymas pateiktas dėl leidimo Corynebacterium glutamicum (KCCM 80058) gaminamą L-valiną naudoti kaip visų rūšių gyvūnų pašarų priedą, priskirtiną priedų kategorijai „maistiniai priedai“;
            
         
               (4)
            
            
               Europos maisto saugos tarnyba (toliau – Tarnyba) 2013 m. spalio 8 d. priimtoje nuomonėje (2) padarė išvadą, kad siūlomomis naudojimo sąlygomis Corynebacterium glutamicum (KCCM 80058) gaminamas L-valinas nedaro nepageidaujamo poveikio gyvūnų sveikatai, žmonių sveikatai arba aplinkai ir kad ši medžiaga laikoma veiksmingu nepakeičiamosios aminorūgšties L-valino šaltiniu gyvūnų mitybai. Tarnyba nemano, kad reikia nustatyti konkrečius stebėsenos po pateikimo rinkai reikalavimus. Be to, ji patvirtino pašarų priedo pašaruose analizės metodo taikymo ataskaitą, kurią pateikė Reglamentu (EB) Nr. 1831/2003 įsteigta etaloninė laboratorija;
            
         
               (5)
            
            
               šios medžiagos vertinimas rodo, kad Reglamento (EB) Nr. 1831/2003 5 straipsnyje nustatytos leidimų išdavimo sąlygos yra įvykdytos. Taigi, kaip nurodyta šio reglamento priede, turėtų būti suteiktas leidimas naudoti minėtą medžiagą;
            
         
               (6)
            
            
               Komisijos reglamentu (EB) Nr. 403/2009 (3) leista naudoti Escherichia coli gaminamą L-valiną. Kad būtų galima atskirti gatavame pašare esančius priedus, pašarinių žaliavų ir kombinuotųjų pašarų etiketėse turėtų būti nurodomas priedo identifikavimo numeris, pavadinimas ir pridėtas kiekis;
            
         
               (7)
            
            
               todėl Reglamentas (EB) Nr. 403/2009 turėtų būti atitinkamai iš dalies pakeistas. Leidimo sąlygų pakeitimai nesusiję su sauga, todėl tikslinga numatyti pereinamąjį laikotarpį, per kurį būtų išnaudotos turimos atsargos;
            
         
               (8)
            
            
               šiame reglamente numatytos priemonės atitinka Augalų, gyvūnų, maisto ir pašarų nuolatinio komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Leidimas
   Priede nurodytą medžiagą, priklausančią priedų kategorijai „maistiniai priedai“ ir funkcinei grupei „aminorūgštys, jų druskos ir analogai“, leidžiama naudoti kaip priedą gyvūnų mityboje tame priede nustatytomis sąlygomis.
   2 straipsnis
   Reglamento (EB) Nr. 403/2009 pakeitimas
   Reglamento (EB) Nr. 403/2009 priedo devintoje skiltyje įterpiama ši dalis:
   „Jeigu pašarinių žaliavų ir kombinuotųjų pašarų etiketėje pateikiama neprivaloma nuoroda dėl priedo, nurodoma:
   
               —
            
            
               priedo pavadinimas ir identifikavimo numeris,
            
         
               —
            
            
               pridėto priedo kiekis.“
            
         3 straipsnis
   Pereinamojo laikotarpio priemonės
   2 straipsnyje nurodytas pašarines medžiagas ir kombinuotuosius pašarus, kurie buvo pagaminti ir paženklinti prieš 2015 m. vasario 25 d. laikantis taisyklių, taikytų iki 2014 m. rugpjūčio 25 d., galima toliau teikti rinkai ir naudoti, kol nepasibaigs turimos atsargos. Gyvūnams augintiniams skirtų pašarų atveju pirmame sakinyje nurodytas gaminimo ir ženklinimo laikotarpis baigiasi 2016 m. rugpjūčio 25 d.
   4 straipsnis
   Įsigaliojimas
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2014 m. rugpjūčio 4 d.
      
         
            Komisijos vardu
         
         
            Pirmininkas
         
         José Manuel BARROSO
      
   
   
      (1)  OL L 268, 2003 10 18, p. 29.
   
      (2)  EFSA Journal 2013, 11(10):3429.
   
      (3)  2009 m. gegužės 14 d. Komisijos reglamentas (EB) Nr. 403/2009 dėl leidimo naudoti L–valiną kaip pašarų priedą (OL L 120, 2009 5 15, p. 3).
   
      PRIEDAS
      
                  Priedo identifikavimo numeris
               
               
                  Leidimo turėtojo pavadinimas
               
               
                  Priedas
               
               
                  Sudėtis, cheminė formulė, aprašymas, analizės metodas
               
               
                  Gyvūno rūšis arba kategorija
               
               
                  Didžiausias amžius
               
               
                  Mažiausias kiekis
               
               
                  Didžiausias kiekis
               
               
                  Kitos nuostatos
               
               
                  Leidimo galiojimo terminas
               
            
                  mg/kg visaverčio pašaro, kurio drėgnis yra 12 %
               
            
                  
                     Maistinių priedų kategorija. Funkcinė grupė: aminorūgštys, jų druskos ir analogai.
                  
               
            
                  3c370
               
               
                  —
               
               
                  L-valinas
               
               
                  
                     Priedo sudėtis
                  
                  L-valino ne mažiau kaip 98 % (sausos medžiagos)
                  
                     Veikliosios medžiagos apibūdinimas
                  
                  L-valinas ((2S)-2-amino-3-metilbutano rūgštis), gaminama Corynebacterium glutamicum (KCCM 80058)
                  Cheminė formulė: C5H11NO2
                  
                  CAS numeris: 72–18–4
                  
                     Analizės metodas
                      (1)
                  
                  L-valino nustatymas pašarų priede: Maisto cheminių medžiagų kodekso L-valinui skirtas skyrius.
                  Siekiant nustatyti valino kiekį premiksuose, kombinuotuosiuose pašaruose ir pašarinėse žaliavose naudojama jonų mainų chromatografija, taikant pokolonėlinio antrinių junginių gavimo ir spektrofotometrinio aptikimo būdus (HPLC/VIS) – Komisijos reglamentas (EB) Nr. 152/2009 (OL L 54, 2009 2 26, p. 1).
               
               
                  Visos rūšys
               
               
                  —
               
               
                   
               
               
                   
               
               
                  
                              1.
                           
                           
                              Nuorodos, pateikiamos priedo etiketėje:
                              
                                          —
                                       
                                       
                                          drėgmės kiekis.
                                       
                                    
                        
                              2.
                           
                           
                              Jeigu pašarinių žaliavų ir kombinuotųjų pašarų etiketėje pateikiama neprivaloma nuoroda dėl priedo, nurodoma:
                              
                                          —
                                       
                                       
                                          priedo pavadinimas ir identifikavimo numeris,
                                       
                                    
                                          —
                                       
                                       
                                          pridėto priedo kiekis.
                                       
                                    
                        
               
                  2024 m. rugpjūčio 25 d.
               
            
         (1)  Išsamų analizės metodų aprašymą galima rasti etaloninės laboratorijos svetainėje: https://ec.europa.eu/jrc/en/eurl/feed-additives/evaluation-reports